III Premi Literari Carme Miquel Modalitat: Relat Curt
dj., 09/02/2023 - 13:11

La Regidoria d’Igualtat de l’Ajuntament d’Alcàsser, amb motiu del 8 de Març, Dia Internacional de la Dona, convoca la tercera edició del PREMI LITERARI CARME MIQUEL, modalitat de relat curt.

L’objectiu que es persegueix és sensibilitzar a la societat de la necessitat de seguir avançant cap a la igualtat entre homes i dones. La temàtica de l’edició 2023 serà: “Dones AMB ART”, els relats faran referència a històries de dones que es dediquen o destaquen en el  cinema, en el teatre, en la música o el cant.

Poden participar les persones majors de 6 anys empadronades o escolaritzades a Alcàsser.

Hi haurà tres categories segons les edats:

A- Categoria Infantil: De 6 a 12 anys (inclòs).

B- Categoria Juvenil: De 13 a 18 anys (inclòs).

C- Categoria Persones Adultes: Majors de 18 anys.

Des de l’àrea d’Igualtat animem a la població a participar. Els treballs s’han d’acollir a les bases dels premis i es presentaran per correu electrònic a biblioteca@alcasser.es, o si són manuscrits en sobre tancat s’entregaran a la la Biblioteca. El termini finalitza  el divendres 14 d'abril.